नोटबंदी पर राजस्थान कांग्रेस निकालेगी जन आक्रोश रैली
By भारत खबर on November 22, 2016 12:28 pm Comments Off on नोटबंदी पर राजस्थान कांग्रेस निकालेगी जन आक्रोश रैली
राजस्थान। मोदी सरकार के द्वारा पुराने नोट के बैन कर देने के बाद राजनीतिक पार्टियों ने केंद्र सरकार को घेर लिया है। इसी बीच राजस्थान में जनता को हो रही परेशानियों से राहत दिलाने की मांग को मुद्दा बनाकर कांग्रेस 24 नवंबर को रैली निकालेगी और जिले में विरोध प्रदर्शन करने उतरेगी। राजस्थान प्रदेश कांग्रेस कमेटी के अध्यक्ष सचिन पायलट ने पार्टी के वरिष्ठ पदाधिकारियों और विधायकों की बैठक में कहा कि मोदी सरकार के द्वारा 8 नवम्बर को लिया गया नोटबंदी का फैसला आम जनता की परेशानी का सबब बन गया है। गरीब, किसान और छोटे तबके के लोगों को इस निर्णय के बाद खासी दिक्कत हो रही है और केंद्र सरकार जनता की सारी परेशानियों को नजरअंदाज कर रही है जिससे आम जनता में काफी गुस्सा और रोष है।
नोटबंदी पर राजस्थान कांग्रेस निकालेगी जन आक्रोश रैली added by Anuradha Singh on November 22, 2016 12:28 pm